CELEX: 32013R1122
Language: et
Date: 2013-11-06 00:00:00
Title: Komisjoni rakendusmäärus (EL) nr 1122/2013, 6. november 2013 , millega kiidetakse heaks väike muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Κονσερβολιά Στυλίδας (Konservolia Stylidas) (KPN)]

9.11.2013   
            
            
               ET
            
            
               Euroopa Liidu Teataja
            
            
               L 299/28
            
         KOMISJONI RAKENDUSMÄÄRUS (EL) nr 1122/2013,
   6. november 2013,
   millega kiidetakse heaks väike muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Κονσερβολιά Στυλίδας (Konservolia Stylidas) (KPN)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 53 lõike 2 teist lõiku,
   ning arvestades järgmist:
   
               (1)
            
            
               Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Kreeka taotluse saada heakskiit komisjoni määrusega (EÜ) nr 1263/96 (2) registreeritud kaitstud päritolunimetuse „Κονσερβολιά Στυλίδας” („Konservolia Stylidas”) spetsifikaadi muudatusele.
            
         
               (2)
            
            
               Taotluses käsitletakse spetsifikaadi jaotiste „Kirjeldus” ja „Tootmismeetod” muutmist eelkõige selleks, et lisada veel üks kaubanduslik liik, so kivideta oliivid.
            
         
               (3)
            
            
               Komisjon on kõnealuse muudatuse läbi vaadanud ja leidnud, et see on õigustatud. Kuna muudatus on määruse (EL) nr 1151/2012 artikli 53 lõike 2 kohaselt väike, võib komisjon selle heaks kiita ilma nimetatud määruse artiklites 50–52 sätestatud menetluskorda järgimata,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kaitstud päritolunimetuse „Κονσερβολιά Στυλίδας” („Konservolia Stylidas”) spetsifikaati muudetakse vastavalt käesoleva määruse I lisale.
   Artikkel 2
   Konsolideeritud koonddokument, millega on ette nähtud spetsifikaadi üksikasjad, on esitatud käesoleva määruse II lisas.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. november 2013
      
         
            Komisjoni nimel presidendi eest
         
         
            komisjoni liige
         
         Dacian CIOLOȘ
      
   
   
      (1)  ELT L 343, 14.12.2012, lk 1.
   
      (2)  EÜT L 163, 2.7.1996, lk 19.
   
      I LISA
      Kaitstud päritolunimetuse „Κονσερβολιά Στυλίδας” („Konservolia Stylidas”) spetsifikaadi järgmised muudatused on heaks kiidetud.
      
                  1.
               
               
                  Toote kirjeldus
                  Kirjeldust on muudetud, et toote „Konservolia Stylidas” valik hõlmaks ka terveid kivideta oliive. Turunõuete ja tarbijate muutuvate harjumuste tõttu on vaja turul saada olevaid tooteliike mitmekesistada.
                  Tervete ja kivideta oliivide omadused (maitse, värvus, lõhn) ei erine mingil moel tervete ja kividega oliivide „Konservolia Stylidas” omadustest, kuna kivid eemaldatakse alles siis, kui oliivid on omandanud lõplikud organoleptilised omadused ning seetõttu ei muutu seos toote geograafilise tootmispiirkonnaga. Lisaks on täpselt ühesugune ka tervete ja kividega ning tervete ja kivideta oliivide soolvesi, mis üldiselt võib muuta toote maitset.
               
            
                  2.
               
               
                  Tootmismeetod
                  Seda jagu on muudetud, et lisada oliivikivide eemaldamine. Terved kivideta enamasti rohelised oliivid „Konservolia Stylidas” on kääritatud nii, et oliividel on juba toote lõplikud füüsikalised, keemilised ja organoleptilised omadused. Kivi eemaldatakse spetsiaalse seadme abil alati piki vilja peatelge (oliivikivi ei ole võimalik eemaldada külje pealt). Pärast seda pannakse need oliivid 7–9 % soolvette, nagu ka terved kividega oliivid „Konservolia Stylidas”. See ei muuda oliivide „Konservolia Stylidas” füüsikalisi, keemilisi ega organoleptilisi omadusi.
               
            
   
      II LISA
      
         Konsolideeritud koonddokument
      
      Nõukogu 20. märtsi 2006. aasta määrus (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta (1)
      
      
         „ΚΟΝΣΕΡΒΟΛΙΑ ΣΤΥΛΙΔΑΣ” („KONSERVOLIA STYLIDAS”)
      
      EÜ nr: EL-PDO-0117-0345-1.1.2012
      
         KGT ( ) KPN (X)
      
      1.   Nimetus
      
      „Κονσερβολιά Στυλίδας” („Konservolia Stylidas”)
      2.   Liikmesriik või kolmas riik
      
      Kreeka
      3.   Põllumajandustoote või toidu kirjeldus
      
      3.1.   Toote liik
      
      
                  Klass 1.6.
               
               
                  Puuviljad, köögiviljad ja teraviljad töötlemata ja töödeldud kujul
               
            3.2.   Toote kirjeldus, mida punktis 1 esitatud nimetus tähistab
      
      Tegemist on sorti „Konservolia” kuuluvate tervete ja kividega või tervete ja kivideta lauaoliividega. Tootel on puuviljaline maitse ja kivi küljest lihtsasti eemaldatav ja hästi säiliv tugev viljaliha. Mustade oliivide värvus võib olla mustast kuni tindikarva ja roheliste oliivide oma rohelisest kuni õlgkollaseni. Vili kaalub keskmiselt 7 g. Kivi ja vilja omavaheline suhe on 6:1. Oliivil ei tohi olla oliivikärbse tekitatud kahjustusi ega muid muljumisjälgi ja see ei või sisaldada lisandeid. Oliivid liigitatakse suuruse järgi vastavalt rahvusvahelisele standardile järgmiselt:
      
                  Kaubanduslik nimetus
               
               
                  Oliivide arv kilogrammi kohta
               
            
                  Super super mamouth
               
               
                  70–90
               
            
                  Super mamouth
               
               
                  91–100
               
            
                  Mamouth
               
               
                  101–110
               
            
                  Super colossal
               
               
                  111–120
               
            
                  Colossal
               
               
                  121–140
               
            
                  Giants
               
               
                  141–160
               
            
                  Extra jumbo
               
               
                  161–180
               
            
                  Jumbο
               
               
                  181–200
               
            
                  Extra large
               
               
                  201–230
               
            
                  Large
               
               
                  231–260
               
            
                  Superior
               
               
                  261–290
               
            
                  Brilliants
               
               
                  291–320
               
            
                  Five
               
               
                  321–350
               
            
                  Bullets
               
               
                  351–380
               
            3.3.   Tooraine (üksnes töödeldud toodete puhul)
      
      —
      3.4.   Sööt (üksnes loomse päritoluga toodete puhul)
      
      —
      3.5.   Valmistamise erietapid, mis peavad toimuma määratletud geograafilises piirkonnas
      
      Oliive „Konservolia Stylidas” tuleb kasvatada ja töödelda määratletud geograafilises piirkonnas.
      3.6.   Erieeskirjad viilutamise, riivimise, pakendamise jm kohta
      
      —
      3.7.   Erieeskirjad märgistamise kohta
      
      —
      4.   Geograafilise piirkonna täpne määratlus
      
      Tootmispiirkond on Fthiótida prefektuuri Fthiótida maakonna valdade Glifa, Vathikilo, Pelasgia, Mili, Spartia, Achladi, Raches, Paleokerasia, Achinos, Karavomilos, Anidro, Neraida, Stylida, Avlaki, Agia Marina, Limogardi ja Longitsi halduspiiridesse jääv ala.
      5.   Seos geograafilise piirkonnaga
      
      5.1.   Geograafilise piirkonna eripära
      
      Fthiótida maakonnas on pehme vahemereline kliima. Viimase viie aasta meteoroloogiaandmed on järgmised:
      
                   
               
               
                  keskmine temperatuur: 16,5 °C
               
            
                   
               
               
                  suhteline niiskus: 65–70 %
               
            
                   
               
               
                  sademete hulk: 589 mm aastas
               
            
                   
               
               
                  päikesepaiste: 210 tundi kuus
               
            Tasasel maal või mäekülgedel on pinnas peamiselt liivsavi.
      5.2.   Toote eripära
      
      Toode on puuviljalise maitsega ning sel on kivi küljest lihtsasti eemaldatav ja hästi säiliv tugev viljaliha. Mustade oliivide värvus võib olla mustast kuni tindikarva ja roheliste oliivide oma rohelisest kuni õlgkollaseni. Tänu oma suurepärastele füüsikalistele, keemilistele ja organoleptilistele omadustele on lauaoliivid „Konservolia Stylidas” hästi tuntud nii Kreekas kui ka rahvusvahelisel turul. Nad on saanud mitmeid auhindu Kreekas ja rahvusvahelistel messidel.
      5.3.   Põhjuslik seos geograafilise piirkonna ja (kaitstud päritolunimetusega) toote kvaliteedi või omaduste vahel või (kaitstud geograafilise tähisega) toote erilise kvaliteedi, maine või muude omaduste vahel
      
      Kõnealuses geograafilises piirkonnas kasvatatakse oliivisorti „Konservolia”, mida on seal kasvatatud alates ammustest aegadest ja millest saadud lauaoliividel on suurepärased füüsikalised, keemilised ja organoleptilised omadused. Oliive „Konservolia Stylidas” kasvatatakse Fthiótida maakonnas, kus on mahedad talved ja jahedad suved. See konkreetne oliivisort sobib väga hästi sealse piirkonna mullastiku ja kliimaga, mis koos traditsiooniliste kasvatus-, koristus- ja töötlemismeetoditega tagavad lõpptoote silmapaistvad omadused.
      
         Viide spetsifikaadi avaldamisele
      
      (Määruse (EÜ) nr 510/2006 artikli 5 lõige 7)
      http://www.minagric.gr/images/stories/docs/agrotis/POP-PGE/prodiagrafes_konserbopolis_stilidas200313.pdf
      
         (1)  ELT L 93, 31.3.2006, lk 12. Asendatud Euroopa Parlamendi ja nõukogu 21. novembri 2012. aasta määrusega (EL) nr 1151/2012 põllumajandustoodete ja toidu kvaliteedikavade kohta (ELT L 14.12.2012, lk 1).